I ten-id-isemlalen ddurt-agi, mačči d tamsalt n tlisa, n umennuɣ neɣ n beṭṭu. Tajmaɛt teḥḍer-d yiwen ur tt-yerji, d tugdi i sen-d-isḥeḍren anejmeɛ, tugdi n nger. At taddart n Tiɣilt Uḥeddad, ttḥebbiren ɣef deɛwessu i d-yeɣlin fell-asen, ur ufin, ur ẓrin amek ara xedmen. Deg unejmeɛ, yal win i d-yefkan rray-is d tugdi i d-irennu i wayen yellan. Ayen akk ifren n leɛyub, akked leɛwayer-nsen ɣef tudrin nniḍen, tikelt-a d ayen i d-yekkan nnig tezmert-nsen, nnig lebɣi-nsen. Deɛwessu-yagi tezmer ad d-tsekfel ayen akk tessedreg taddart acḥal d aseggas ( taddart n At Tiɣilt Uḥeddad d amedya ger tudrin i d as-d-izzin, taddart tecbeḥ, wid i tt-izedɣen ḥedqen, timetti tebna ɣef leqder, nnif d lḥerma. Taddart ur tt-iḥuza ara wammus, teḥrez ansayen n lejdud, win yeskadben yettwaxeṭṭi; win yukren ad yeɣrem sin yeḥricen n wayen yuker, win yenɣan yenfa… Sdat tudrin akka i tetteddu taddart n Tiɣilt n Uḥeddad, ɣas at taddart-agi d ayen i la d sebganen i wiyaḍ, di yal tikelt ideg ara d-mlilen. Teffren leɛwayer-nsen i wiyaḍ, kkaten amek ur d ttbanen, amek tudrin nniḍen ur zerren ara ayen yettwafren deg uɛebbuḍ-ines. Sekra n win i d-ilulen di ɛecra n yisegassen-agi ineggura ad yeglu s tsusmi, ttlalen-d d igugamen, ur ten-id-tṣaḥ ara ula d tijiqt-nni tamezwarut i d-igellu llufan ma ara d-imlil d tudert. Tura iwḍen ɛecra n yigugamen, wid kan i d-illulen deg yiseggasen-agi inegura. Imawlan ur ẓrin acu ara xedmen, ur ǧǧin imejjayen, iderwicen, awi-d kan ad neṭqen warraw-nsen. Di yal anejmeɛ d isteqsiyen-nni i d-fkan ddurt iɛeddan i d-yettuɣalen, ula d tiririt d tinna kan, d tasusmi. Tifrat ulac, ur yelli d ayen ara qablen s dreɛ, s lfuci, neɣ s wawal, d ayen ur d neḍri, d ayen ur ssinen, d ayen ur d-ufin ula di lqanun i d-ǧǧan at zik. Ur yelli di teqbaylit. Ula d imɣaren izemniyen i d-yegran di taddart tikelt-a bran i yifasen-nsen sdat deɛwessu-yagi i d-yerzan fell-asen, tekka-d nnig tmusni-nsen. « Taddart yebnan ɣef wawal, i tt-id-iṣaḥen ass-a d tasusmi. Ma yella tkemel akka azekka ulac win ara ineṭqen di taddart-a, amek ara tili tmuɣli n tudrin nniḍen ɣur-neɣ ? Ad nuɣal d awal deg yimawen n tudrin nniḍen, nekk ur zmireɣ ara ad ḥedreɣ ilɛar am wa, ilaq ad nexdem kra » i yenna yiwen seg wat taddart di tejmaɛt. « d acu i tebɣiḍ ad t-nexdem, aql-ak twalaḍ, d ayen i d-yekkan nnig tezmert, akked tmusni-nneɣ, ur yelli d ayen ara tqableḍ s yiɣil » i s-d-irra wemɣar azemni. Inṭeq-d wayeḍ si teɣmert nniḍen yenna « i d-iyi-ɣaḍen d ayen akk i neffer acḥal d aseggas ɣef tudrin nniḍen, neffer, imakaren, iqettalen, d wid yetɛeddan ɣef lḥerma n tlawin, neffer-iten akken kan ad neǧǧ udem i sɛan wiyaḍ ɣef taddart-nneɣ. Γur-sen nella d amedya n ttrebga, acḥal n tikelt i sliɣ i lɣaci qqaren « ilaq taddart-nneɣ ad tuɣal am taddart n At Tiɣilt n Uḥeddad, di ttrebga ara nefk i warraw-nneɣ, d leqwanen ara yesselḥun taddart-nneɣ », ur ẓriɣ ara amek ara ten-nqabel azekka mi ara ẓren i nefer fell-asen ». Anejmaɛ leḥqen-t-id yitran, yefra deg yiḍ, sekra n win iḥedren yefka-d rray-is, yefka-d tamuɣli-s. D ayen fran-tt ɣef deɛwessu i ten-id-iqesden, i d-iqesden taddart, taddart yettidiren di lehna acḥal aya. Ufan-as-d tifrat, fran-tt ɣef uqaru n tlawin, tilawin akk i d-yesɛan igugamen ufan-tent si tudrin nniḍen akk i d-ddant, d nutenti i d-yiwin deɛwessu-yagi, ur telli di taddart i d-teffeɣ, d awezɣi ad d-yeffeɣ wannect-n di taddart am tagi. Qesden ad nɣen sekra n tin i d-yesɛan agugam, ula d irgazen-nsent wufqen, qeblen ad fkken tulawin-nsen d asfel awid kan ur tettirẓig, ur tettbeddil tmuɣli n tudrin ɣef taddart, deɛwessu ad tettwakkes, tamuɣli n tudrin nniḍen ɣer taddart ur tettbeddil. Taddart tebna, tleḥḥu alaḥsab tamuɣli n wiyaḍ, udem n taddart ilaq ad t-id-fken iseggem ulac deg-s lexṣaṣ. Tefren ad tecbeḥ sufella, ɣas ɣer daxel terka. Lexber ur yeqqim kan di taddart, yejba akkin i tɣaltin, yiweḍ ɣer tudrin nniḍen, yal taddart amek i tesla, yal taddart amek i tewhem, amek i tedduqes. Tudrin-nniḍen marrent-d ɣef taddart n At Tiɣilt n Uḥeddad, iberdan ččuren d lɣaci, wa la yesteqsay wayeḍ ɣef wayen i d-iḍerrun. Imawlan n tlawin-nni i d-yesɛan igugamen iwḍen d imezwura ɣer taddart n At Tiɣilt n Uḥeddad, ugaden ɣef tlillit-sen, ur qeblen win ara ten-iḍurren. Mi yiwḍen ɣer dinna qublen-ten-id yimeqranen n taddart. Yenṭaq ɣur-sen yiwen si lɛuqqal yenna-yasen : « acu akka i ken-id-yecqan ɣer taddart-nneɣ ? acu i tebɣam ? » yerra-yas-d yiwen seg yimawlan n tlawin-nni yenna « acu i ɣ-d-icqan ? Tɛewwlem ad tenɣem yelli, ad yi-d-tinniḍ acu i yi-idicqan ? » yerra-yas-d : « yelli-k ass ideg i d-tedda ɣer taddart-nneɣ, i tuɣal-nneɣ, tettekki di lebni n taddart, tettekki deg uhuddu-s, ass-a yeḍḥa-d tiwi-d deɛwessu ɣer taddart-agi. Taddart ur nessin lehlak am wa seg wasmi tella yemma-s n ddunit. Ass-a tulawin-agi ur llint d yessit-wen, ass ideg i d-ddant ɣer taddart-a i mmutent ɣur-wen, fɣent leɛnaya n tudrin-nwen, d leɛnaya-nwen, kecment leɛnaya n taddart d tin n yergazen-nsent. Ayen akka i txedmem ass-a d atɛeddi n lḥerma i tetɛeddam ɣef taddart-agi. Tegrem-d aḍar deg lecɣal-nneɣ. » Cwal yebda, tifrat-is d lhem, yemmar yidim. At Tiɣilt Uḥeddad drus yid-sen sdat n wannect-n n tudrin i d as-izzin, i tt-id-iṣaḥen tura d nnger n tidet, nnger-nni i ugaden ad ten-iḥaz. Di taddart ur d-igri ula d yiwen n wargaz mmuten akk, mmuten amer ad negren sdat tmuɣliwin n wiyaḍ, tamuɣli, udem i fkan ɣer berra qeblen ad negren, wala ad yexser, neɣ ad iban akken, d wamek yella. dɣa seg wass-n i d-yegra lemtel « Tiɣilt Uḥeddad snegrent tuddar ». Irnaten Murad
Tulawin (tid i d-yesɛan igugamen) ur ẓrint acu i tent-ittraǧun. Deg uxxam qqiment ttraǧunt irgazen-nsent ad d-kecmen s axxam. Lexber ur t-slint almi d azekka-nni deg uberraḥ si tṣebḥit, aberraḥ i d yessawḍen yir lexber, zik aberraḥ yettxebbir at taddart mi ara yemmet yiwen, ass-n ixebber-d ɣef tid ara yemmten ass-n. Tid taɛna temsalt ur fhiment acu akka i d-yeqqar, acu akka i d-iḍerrun.
« Yessit-neɣ, d yessit-neɣ am yiḍelli am wass-a, tudart-nsent ur tettilli ger yifassen-nwen, nefka-tent i wid ara yewwten fell-asent, d wid ara yennaɣen fell-asent mači i wid ara tent-iwten neɣ i wid ara tent-inɣen. Ur k-qebbleɣ ara i kečč, neɣ i wayeḍ ad tent-innal. D yessit-neɣ seg wasmi i d-llulent ar ass ideg ara mmtent. Win ara tent-inɣen yemmut. Ass-a nussa-d ad nawi yessit-neɣ s ixxamen-nsent. Ur d-nusi ara ad ntɛeddi ɣef lḥerma-nwen. I ɣ-d-iwwin d lbaṭel-agi i tebɣam ad tsersem ɣef tlawin, ɣef yessit-neɣ.»
I ten-id-isemlalen ddurt-agi, mačči d tamsalt n tlisa, n umennuɣ neɣ n beṭṭu. Tajmaɛt teḥḍer-d yiwen ur tt-yerji, d tugdi i sen-d-isḥeḍren anejmeɛ, tugdi n nger.
At taddart n Tiɣilt Uḥeddad, ttḥebbiren ɣef deɛwessu i d-yeɣlin fell-asen, ur ufin, ur ẓrin amek ara xedmen. Deg unejmeɛ, yal win i d-yefkan rray-is d tugdi i d-irennu i wayen yellan. Ayen akk ifren n leɛyub, akked leɛwayer-nsen ɣef tudrin nniḍen, tikelt-a d ayen i d-yekkan nnig tezmert-nsen, nnig lebɣi-nsen. Deɛwessu-yagi tezmer ad d-tsekfel ayen akk tessedreg taddart acḥal d aseggas ( taddart n At Tiɣilt Uḥeddad d amedya ger tudrin i d as-d-izzin, taddart tecbeḥ, wid i tt-izedɣen ḥedqen, timetti tebna ɣef leqder, nnif d lḥerma. Taddart ur tt-iḥuza ara wammus, teḥrez ansayen n lejdud, win yeskadben yettwaxeṭṭi; win yukren ad yeɣrem sin yeḥricen n wayen yuker, win yenɣan yenfa… Sdat tudrin akka i tetteddu taddart n Tiɣilt n Uḥeddad, ɣas at taddart-agi d ayen i la d sebganen i wiyaḍ, di yal tikelt ideg ara d-mlilen.
Teffren leɛwayer-nsen i wiyaḍ, kkaten amek ur d ttbanen, amek tudrin nniḍen ur zerren ara ayen yettwafren deg uɛebbuḍ-ines.
Sekra n win i d-ilulen di ɛecra n yisegassen-agi ineggura ad yeglu s tsusmi, ttlalen-d d igugamen, ur ten-id-tṣaḥ ara ula d tijiqt-nni tamezwarut i d-igellu llufan ma ara d-imlil d tudert. Tura iwḍen ɛecra n yigugamen, wid kan i d-illulen deg yiseggasen-agi inegura. Imawlan ur ẓrin acu ara xedmen, ur ǧǧin imejjayen, iderwicen, awi-d kan ad neṭqen warraw-nsen.
Di yal anejmeɛ d isteqsiyen-nni i d-fkan ddurt iɛeddan i d-yettuɣalen, ula d tiririt d tinna kan, d tasusmi. Tifrat ulac, ur yelli d ayen ara qablen s dreɛ, s lfuci, neɣ s wawal, d ayen ur d neḍri, d ayen ur ssinen, d ayen ur d-ufin ula di lqanun i d-ǧǧan at zik. Ur yelli di teqbaylit. Ula d imɣaren izemniyen i d-yegran di taddart tikelt-a bran i yifasen-nsen sdat deɛwessu-yagi i d-yerzan fell-asen, tekka-d nnig tmusni-nsen.
« Taddart yebnan ɣef wawal, i tt-id-iṣaḥen ass-a d tasusmi. Ma yella tkemel akka azekka ulac win ara ineṭqen di taddart-a, amek ara tili tmuɣli n tudrin nniḍen ɣur-neɣ ? Ad nuɣal d awal deg yimawen n tudrin nniḍen, nekk ur zmireɣ ara ad ḥedreɣ ilɛar am wa, ilaq ad nexdem kra » i yenna yiwen seg wat taddart di tejmaɛt. « d acu i tebɣiḍ ad t-nexdem, aql-ak twalaḍ, d ayen i d-yekkan nnig tezmert, akked tmusni-nneɣ, ur yelli d ayen ara tqableḍ s yiɣil » i s-d-irra wemɣar azemni. Inṭeq-d wayeḍ si teɣmert nniḍen yenna « i d-iyi-ɣaḍen d ayen akk i neffer acḥal d aseggas ɣef tudrin nniḍen, neffer, imakaren, iqettalen, d wid yetɛeddan ɣef lḥerma n tlawin, neffer-iten akken kan ad neǧǧ udem i sɛan wiyaḍ ɣef taddart-nneɣ. Γur-sen nella d amedya n ttrebga, acḥal n tikelt i sliɣ i lɣaci qqaren « ilaq taddart-nneɣ ad tuɣal am taddart n At Tiɣilt n Uḥeddad, di ttrebga ara nefk i warraw-nneɣ, d leqwanen ara yesselḥun taddart-nneɣ », ur ẓriɣ ara amek ara ten-nqabel azekka mi ara ẓren i nefer fell-asen ».
Anejmaɛ leḥqen-t-id yitran, yefra deg yiḍ, sekra n win iḥedren yefka-d rray-is, yefka-d tamuɣli-s. D ayen fran-tt ɣef deɛwessu i ten-id-iqesden, i d-iqesden taddart, taddart yettidiren di lehna acḥal aya. Ufan-as-d tifrat, fran-tt ɣef uqaru n tlawin, tilawin akk i d-yesɛan igugamen ufan-tent si tudrin nniḍen akk i d-ddant, d nutenti i d-yiwin deɛwessu-yagi, ur telli di taddart i d-teffeɣ, d awezɣi ad d-yeffeɣ wannect-n di taddart am tagi. Qesden ad nɣen sekra n tin i d-yesɛan agugam, ula d irgazen-nsent wufqen, qeblen ad fkken tulawin-nsen d asfel awid kan ur tettirẓig, ur tettbeddil tmuɣli n tudrin ɣef taddart, deɛwessu ad tettwakkes, tamuɣli n tudrin nniḍen ɣer taddart ur tettbeddil.
Taddart tebna, tleḥḥu alaḥsab tamuɣli n wiyaḍ, udem n taddart ilaq ad t-id-fken iseggem ulac deg-s lexṣaṣ. Tefren ad tecbeḥ sufella, ɣas ɣer daxel terka.
Lexber ur yeqqim kan di taddart, yejba akkin i tɣaltin, yiweḍ ɣer tudrin nniḍen, yal taddart amek i tesla, yal taddart amek i tewhem, amek i tedduqes. Tudrin-nniḍen marrent-d ɣef taddart n At Tiɣilt n Uḥeddad, iberdan ččuren d lɣaci, wa la yesteqsay wayeḍ ɣef wayen i d-iḍerrun. Imawlan n tlawin-nni i d-yesɛan igugamen iwḍen d imezwura ɣer taddart n At Tiɣilt n Uḥeddad, ugaden ɣef tlillit-sen, ur qeblen win ara ten-iḍurren. Mi yiwḍen ɣer dinna qublen-ten-id yimeqranen n taddart. Yenṭaq ɣur-sen yiwen si lɛuqqal yenna-yasen : « acu akka i ken-id-yecqan ɣer taddart-nneɣ ? acu i tebɣam ? » yerra-yas-d yiwen seg yimawlan n tlawin-nni yenna « acu i ɣ-d-icqan ? Tɛewwlem ad tenɣem yelli, ad yi-d-tinniḍ acu i yi-idicqan ? »
yerra-yas-d : « yelli-k ass ideg i d-tedda ɣer taddart-nneɣ, i tuɣal-nneɣ, tettekki di lebni n taddart, tettekki deg uhuddu-s, ass-a yeḍḥa-d tiwi-d deɛwessu ɣer taddart-agi. Taddart ur nessin lehlak am wa seg wasmi tella yemma-s n ddunit. Ass-a tulawin-agi ur llint d yessit-wen, ass ideg i d-ddant ɣer taddart-a i mmutent ɣur-wen, fɣent leɛnaya n tudrin-nwen, d leɛnaya-nwen, kecment leɛnaya n taddart d tin n yergazen-nsent. Ayen akka i txedmem ass-a d atɛeddi n lḥerma i tetɛeddam ɣef taddart-agi. Tegrem-d aḍar deg lecɣal-nneɣ. »
Cwal yebda, tifrat-is d lhem, yemmar yidim. At Tiɣilt Uḥeddad drus yid-sen sdat n wannect-n n tudrin i d as-izzin, i tt-id-iṣaḥen tura d nnger n tidet, nnger-nni i ugaden ad ten-iḥaz.
Di taddart ur d-igri ula d yiwen n wargaz mmuten akk, mmuten amer ad negren sdat tmuɣliwin n wiyaḍ, tamuɣli, udem i fkan ɣer berra qeblen ad negren, wala ad yexser, neɣ ad iban akken, d wamek yella. dɣa seg wass-n i d-yegra lemtel « Tiɣilt Uḥeddad snegrent tuddar ».
Irnaten Murad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn